Samandráttur: Línuskip: Eitt línuskip er norðanfyri, mest hýsa. Tað landar mánadagin. Eitt er eystanfyri og fiskar longu og brosmu. Tað landar miðskeiðis í vikuni. Fýra eru á rygginum og tvey eru á Byrenbank, tey fáa eina blanding av toski og svartkalva og so nakað av blálongu og lira. Vit vantað bara tvey landa í vikuni. Eitt frystilínuskip er undir Íslandi og trý frystilínuskip eru við Grønland. Okkurt línuskip fer út um vikuskiftið. Útróður: Streymurin verður góður í vikuni, men veðri verður umskiftandi, so vit vantað ikki nógvan útróður. Fiskiskapurin hjá útróðrabátunum er vánaligur enn. Djúpvatnstrolarar: Bara ein er til fiskarí, landar helst miðskeiðis í vikuni. Onkur trolari fer helst út í næstum. Partrolarar: Tey flestu pørini eru til fiskarí. Øll fiska upsa, tó er eitt ávegis út á ryggin at fiska tosk. . Fiskaríið eftir upsa er smáligur. Pørini landa sum vikan líður. Fáa nakað av toski og longu sum hjáveiða. Gulllaksapørini eru givin at fiska gulllaks og fara nú at fiska upsa. Trolbátar: Allir liggja við bryggju, men helst fara teir út í næstum. Garnaskip: Tvey fiska svartkalva, annar landar mikudagin, meðan hin landar síðst í vikuni. Eitt fiskar havtasku, landar helst miðskeiðis í vikuni.